# Arabiske talsystem

### Fra Wikipedia, den frie encyklopædi

Det Arabiske talsystem eller titalssystemet er verdens mest udbredte talsystem. Det er opfundet af indere, formidlet til Vesten af araberne og idag brugt vidt omkring i verden. Det enestående ved indernes system er opfindelsen af tegnet nul, "0", der gør det muligt at nedskrive, at en talklasse (enere, tiere, hundreder...) er tom. Erkendelsen af det tomme balancepunkt midt mellem de positive tal og de negative forudsætter en verdensforståelse, der rummer tomheden som element. I de mellemøstlige og vestlige kulturer blev verden set dualistisk, dvs. i enten godt eller ondt (+ eller ÷).

Titalssystemet som mundligt tællesystem er dog meget ældre end det nedskrevne system. Så vidt man kan se, har det været med de indoeuropæisk-talende folk, som udvandrede fra egnene ved Sortehavet. I hvert fald er talordene, hvor man tæller på fingrene, fælles for alle disse sprog, og systemet efter ti-tallet er overalt bygget på et titalsmodul - undtagen i Nordvesteuropa, hvor vi talte tæerne med. De keltisktalende folk, franskmændene og danskerne tæller stadigvæk i et tyvetalsmodul. Således bliver 50 = "halv-tredje-sinde-tyve" = "halvejs til det tredje gange tyve", 60 = tres = tre snese osv.

Man formoder, at det skyldes et ikke-indoeuropæisk befolkningsunderlag, som var stærkt nok til at påvirke indvandrerne. Dette "substrat", som det kaldes, har i øvrigt gjort, at de germanske sprog er fyldt med ord, som ikke kan spores tilbage til det oprindelige, fælles indoeuropæiske sprog.

Dog skal det bemærkes at Mayaindianerne var før europæerne i anvendelse af tallet/cifferet nul.

## [redigér] Se også

- Tal
- 0 (tal)

## [redigér] Kilder/Referencer

- fincher.org: World History Timeline Citat: "...3114 BC, Aug 13...Start of the Mayan calendar. The Mayans had 20 days in their month starting with day 0 and ending with day 19. They understood zero not only as a place holder, but as a true counting number..."
- shaw.ca: Note on the Maya Calendar Citat: "...Zero is usually indicated by a "shell" glyph...The long count is actually a modified base 20 number system: All periods except the tun are 20 times the previous period. The Maya used place holding arithmetic and the concept of zero before they were invented in the Old World..."
- Chapter 8: Zeroes Citat: "...the symbol o--an abbreviation of the Greek word ouden, "nothing"...The case of zero is special; in Sanskrit, it was called shunya, "void, empty" (sometimes written sunya or shunya-bindu, "empty dot")..."
- atributetohinduism.com: A Tribute to Hinduism - Glimpses IX Citat: "...there is the term "ananta, which literally means "Infinity"..."

## [redigér] Eksterne henvisninger

- Takasugi Shinji: Number Systems of the World

Hentet fra "http://da.wikipedia.org../../../a/r/a/Arabiske_talsystem.html"

Kategorier: Tal

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Esperanto
- Español
- Suomi
- Français
- ગુજરાતી
- Hrvatski
- 日本語
- 한국어
- Latina
- Nederlands
- Polski
- Slovenščina
- Українська
- Tiếng Việt
- 中文